Էրիկ Միրզոյան

Էրիկ Գևորգի Միրզոյան (), հայազգի ռուս երաժիշտ, կլառնետահար, դուդուկահար, Մոսկվայի ֆիլհարմոնիայի մենակատար, «Ոսկե Շչելկունչիկ» մրցանակի դափնեկիր (2012), երիտասարդ տաղանդների «Կապույտ թռչնակ» (2015) առաջին համառուսական հեռուստատեսային մրցույթի հաղթող, Ռուսաստանի Դաշնության մշակույթի նախարարության «Ռուսաստանի երիտասարդ տաղանդներ» մրցանակի դափնեկիր (2016)։ Որպես մենակատար հանդես է գալիս Վլադիմիր Սպիվակովի նվագախմբի համերգներին, ելույթ է ունենում Մեծ թատրոնում, «Հելիկոն օպերա» թատրոնում, Մոսկվայի կոնսերվատորիայի դահլիճներում, Երաժշտության տան կամերային և Սվետլանովյան դահլիճներում, «Զարյադյե» համերգասրահում, Պյոտր Չայկովսկու անվան համերգասրահում, Ռուսաստանում և արտերկրում։

Կենսագրություն  
Էրիկ Միրզոյանը ծնվել է 2002 թվականի հոկտեմբերի 18-ին, Մոսկվայում։ 4 տարեկանում ընդունվել է Վ. Մ. Բլաժևիչի անվան մանկական երաժշտական դպրոց, սովորել է բլոկ-ֆլեյտա նվագել Աննա Պրյալկինայի մոտ։ Մինչև 4-րդ դասարան սովորել է Մոսկվայի թիվ 1241 դպրոցում։ 2010 թվականին ընդունվել է Մոսկվայի Չայկովսկու անվան կոնսերվատորիայի Կենտրոնական երաժշտական դպրոց, որն ավարտել է կարմիր դիպլոմով 2021 թվականին։ Դպրոցում սովորել է Ռուսաստանի վաստակավոր արտիստ, Մեծ թատրոնի նվագախմբի մենակատար Վլադիմիր Ֆերապոնտովի մոտ (2010-2011), այնուհետև Ռուսաստանի վաստակավոր արտիստ, Մոսկվայի Պյոտր Չայկովսկու անվան  պետական կոնսերվատորիայի պրոֆեսոր Եվգենի Պետրովի մոտ (2022 թվականի դրությամբ դասընթացները շարունակվել են)։ Համարվում է «Մոսկվան դիմավորում է ընկերներին» 8-ից 18-րդ միջազգային փառատոնի մշտական հրավիրված մասնակից, որի շրջանակներում համերգներով հանդես է գալիս Ռուսաստանում և անձամբ ելույթ ունենում Վլադիմիր Սպիվակովի հետ։

2018 թվականից Էրիկը մշտապես մասնակցում է Ռուսաստանի Դաշնության մշակույթի նախարարության «Ռուսաստանի ծաղիկներ» փառատոնին, որի ընթացքում ելույթներ է ունեցել Միլանի կոնսերվատորիայում, Դյուսելդորֆի Շումանի անվան համերգասրահում, Սլովենիայի, Սերբիայի և Գերմանիայի կոնսերվատորիաների համերգասրահներում։

2019 թվականից Էրիկը «Հայերի Ասամբլեա»-ի աջակցությամբ Ջիվան Գասպարյանի դասարանում սկսել է զբաղվել հայկական դուդուկով Արմեն Հովհաննիսյանի մոտ։ 2020 թվականին վարպետության դասերի շրջանակներում նվագել է Ջիվան Գասպարյանի համար։

2019 թվականին թողարկել է իր սոլո դեբյուտային «Eternity» ալբոմը բոլոր թվային հարթակներում։ 2021 թվականին «Hungarian fantasy No.1» սինգլը ներկայացվել է iTunes-ի «Top-200» դասական հիթ-շքերթում՝ գրավելով առաջին տեղը։ 2021 թվականին, գերազանցության դիպլոմով ավարտելով Մոսկվայի Պյոտր Չայկովսկու անվան պետական կոնսերվատորիային կից Կենտրոնական երաժշտական դպրոցը, ընդունվել է Մոսկվայի Չայկովսկու անվան պետական կոնսերվատորիայի «Նվագախմբային ֆակուլտետ»՝ կլառնետահար մասնագիտությամբ։

2022 թվականի հոկտեմբերից սովորում է Բեռլինի Barenboim-Said Akademie-ում Մատտիաս Գլանդերի մոտ՝ կլառնետի դասարանում, ինչպես նաև Էմմանուել Պայուի մոտ՝ կամերային անսամբլի դասարանում։

Էրիկ Միրզոյանը հանդիսանում է Վլադիմիր Սպիվակովի միջազգային բարեգործական հիմնադրամի, Յուրի Ռոզումի միջազգային բարեգործական հիմնադրամի և Մշակույթի ու արվեստի պահպանման և զարգացման «Արտիս Ֆուտուրա» միջազգային հիմնադրամի կրթաթոշակառու։

Ելույթներ

2013 թվական 
 Էրիկ Միրզոյանի առաջին  ելույթը Հայաստանի երիտասարդական նվագախմբի հետ Սերգեյ Սմբատյանի ղեկավարությամբ տեղի է ունեցել Երևանի Արամ Խաչատրյան համերգասրահում,
 «Շչելկունչիկ» մրցույթի դափնեկիրների գալա համերգ Վիեննայի դեսպանատանը,
 Մասնակցել է Երևանի պատանի երաժիշտների III միջազգային փառատոնին, որից հետո դարձել է «Նոր անուններ» միջազգային հիմնադրամի համերգների մշտական մասնակից,
 Մասնակցել է երեխաների պաշտպանության միջազգային օրվան նվիրված բարեգործական երեկոյին, որտեղ հանդես է եկել Մադրիդի հանրահայտ «Fernan de Gomez Theater»-ում,
 Ելույթ է ունեցել Վերոնայի ֆիլհարմոնիկ թատրոնի նվագախմբի հետ,
 Համերգ Փարիզում Ռուսաստանի Դաշնության դեսպանի նստավայրում «Ekaterinburg WorldExpo 2020»-ի շրջանակներում,
 Ելույթ Պյոտր Չայկովսկու անվան համերգային դահլիճում հայտնի կլառնետահար Իգոր Ֆեդորովի հետ «Շչելկունչիկ» պատանի երաժիշտների միջազգային հեռուստատեսային մրցույթի բացմանը։

2014 թվական 
 Ելույթներ «Մոսկովյան վիրտուոզներ» նվագախմբի հետ՝ Վլադիմիր Սպիվակովի ղեկավարությամբ Ռուսաստանի և Բելառուսի համերգային հարթակներում,
 Ելույթ «Մոսկվայի կոնսերվատորիայի մեծ դահլիճում» պատանի մենակատարների փառատոնին Մոսկվայի մանկապատանեկան պետական սիմֆոնիկ նվագախմբի հետ՝ Դմիտրի Օրլովի ղեկավարությամբ,
 Ելույթներ Մոսկվայի ֆիլհարմոնիայի և Մոսկվայի Պյոտր Չայկովսկիու անվան պետական կոնսերվատորիայի դահլիճներում։

2015 թվական 
 Չինաստանում (Շանհայ) և Վիետնամում (Հանոյ) անցկացված «Օժտված երեխաներ» ծրագրի շրջանակներում «Զգա Ռուսաստանը» ռուսական մշակույթի միջազգային փառատոնի ընթացքում ներկայացրել է Ռուսաստանի Դաշնությունը,
 Պյոտր Չայկովսկու ծննդյան 175-ամյակին նվիրված Իժևսկ քաղաքում (Ուդմուրտիա) անցկացված  «Երիտասարդ տաղանդները հանճարի հայրենիքում» XVIII երաժշտական փառատոնում ելույթ է ունեցել Ուդմուրտիայի պետական սիմֆոնիկ նվագախմբի հետ Նիկոլայ Ռոգոտնյովի ղեկավարությամբ,
 Առաջին մենահամերգը Ֆիլհարմոնիայի թիվ 2 դահլիճում «Մոսկվայի վիրտուոզներ» նվագախմբի հետ՝ Վլադիմիր Սպիվակովի ղեկավարությամբ,
 Ելույթ «Կապույտ թռչուն» նախագծում Ռուսաստանի ժողովրդական արտիստներ Դենիս Մացուևի և Յուրի Բաշմետի հետ։

2016 թվական 
 «Պար աստղերի հետ» խորհրդային և ռուս պարուսույց Ալլա Սիգալովայի հետ,
 «Ռուսաստանի երիտասարդ տաղանդներ» համառուսաստանյան մրցույթ, որտեղ նա ստացել է դափնեկրի դիպլոմ ՌԴ մշակույթի նախարար Վ. Ռ. Մեդինսկուց
 Համերգներ Փարիզում «Foundation Louis Vuitton» համերգասրահում,
 Ելույթ «Մոսկվան դիմավորում է ընկերներին» XIII միջազգային փառատոնի բացմանը «Մոսկովյան  վիրտուոզներ» նվագախմբի հետ՝ Վլադիմիր Սպիվակովի ղեկավարությամբ Երաժշտության տան «Սվետլանովյան դահլիճում»,
 Ելույթներ Մադրիդ և Սանտյագո դե Կոմպոստելա (Իսպանիա) քաղաքներում «Principal» թատրոնում և քաղաքի Մայր տաճարում։

2017 թվական 
 Մենահամերգ «Մոսկվայի կոնսերվատորիայի մեծ դահլիճում» Մոսկվայի կոնսերվատորիայի ուսանողների սիմֆոնիկ նվագախմբի հետ՝ դիրիժոր Անատոլի Լևինի ղեկավարությամբ,
 Ներկայացրել է Ռուսաստանի Դաշնությունը «Ռուսաստան-Սերբիա. Բարեկամության կամուրջ» համերգում, որի նպատակն է եղել աջակցել ռուս-սերբական հարաբերություններին Անդրեաս առաքյալի հիմնադրամի միջոցով,
 Մասնակցել է «Սպիտակ ծաղիկ» բարեգործության և գթության համերգներին, 
 «Junior Music Tour» միջազգային պատանեկան մրցույթների հաղթողների համերգային շրջագայության մասնակից, որի ընթացքում ելույթ է ունեցել ողջ  Ռուսաստանի ֆիլհարմոնիաներում,
 Ելույթ է ունեցել Սոչիում կայացած Ռուսաստան-ԱՍԵԱՆ գագաթնաժողովում «Սիրիուս» կրթական կենտրոնի կողմից,
 Ելույթ Բեռլինում (Գերմանիա)՝ Ռուսաստանի Դաշնության դեսպանատանը,
 Ելույթներ Լյուբլյանայի և Մարիբորի (Սլովենիա), ինչպես նաև Մյունխենի (Գերմանիա) կոնսերվատորիաներում՝ ՌԴ մշակույթի նախարարության «Ռուսաստանի ծաղիկներ» փառատոնի շրջանակներում,
 Ելույթներ Բադենում և Ցյուրիխում (Շվեյցարիա)՝ Զախար Բրոնի երաժշտական դպրոցի հրավերով։

2018 թվական 
 Ելույթ «Նոր երաժշտություն» սիմֆոնիկ նվագախմբի հետ «Մոսկվայի կոնսերվատորիայի մեծ դահլիճում» Մեծ թատրոնի դիրիժոր, կլառնետահար Ալեքսեյ Բոգորադի հետ,
 Դեբյուտ «Չղջիկը» ներկայացման մեջ «Հելիկոն-Օպերա» թատրոնում, ինչպես նաև համերգներ թատրոնում,
 Մասնակցություն Ալինա Կաբաևայի «Ալինա-2018» փառատոնին «ԲԿՄԱ Արենա»-ում,
 Ելույթներ Մոսկվայի Պյոտր Չայկովսկու անվան պետական կոնսերվատորիայի դահլիճներում,   
 Ելույթ Միլանի (Իտալիա) կոնսերվատորիայում՝ ՌԴ մշակույթի նախարարության կողմից։

2019 թվական 
 Ելույթներ Մադրիդ, Սանտյագո դե Կոմպաստելա, Սանչենչո, Նիգրան քաղաքներում՝ Իսպանիայում Peregrinos Musicales փառատոնի շրջանակներում, որտեղ հանդես է եկել նաև Իսպանիայի թագավորական նվագախմբի նվագակցությամբ՝ Մաքսիմինո Զումալավեի ղեկավարությամբ,
 Շրջագայություն Գերմանիայի քաղաքներով (9 համերգներ Gutersloh, Bielefeld, Harsewinkel, Verl, Greffen, Detmold քաղաքներում),
 Ելույթ Դյուսելդորֆի Շումանի համերգասրահում (Գերմանիա),
 Ելույթ Զարյադյեի մեծ դահլիճում «Նոր Ռուսաստան» նվագախմբի հետ,
 Ելույթ Սոչիում՝ պլանետարիումի բացման և «Մեծ մարտահրավերներ» գագաթնաժողովի փակման ժամանակ «Սիրիուս» Կրթական կենտրոնի կողմից,
 Մասնակցություն և ելույթ Սանկտ Պետերբուրգի «Միջազգային մշակութային ֆորումին»,
 Կամավորների միջազգային ֆորում Սոչիում։

2020 թվական 
 Ելույթներ Մեծ թատրոնում, Մոսկվայի Պյոտր Չայկովսկու անվան պետական կոնսերվատորիայի և Երաժշտության տան դահլիճներում։

2021 թվական 
 Համերգային շրջագայություն «Դասական երաժշտության երիտասարդ աստղեր» մրցույթի շրջանակներում Ռուսաստանի Նիժնի Նովգորոդ, Կազան, Ուֆա, Կրասնոյարսկ, Նովոսիբիրսկ, Օմսկ, Վոլգոգրադ քաղաքներում, որտեղ ելույթներ է ունեցել ֆիլհարմոնիկ ընկերությունների նվագախմբերի հետ, Շրջագայությունն ավարտվել է Մոսկվայի «Զարյադյե» համերգասրահում՝ Սվետլանովի անվան պետական նվագախմբի հետ կայացած Գալա համերգով,
 Մենահամերգ Կոնսերվատորիայի Փոքր դահլիճում Fiori Musicali կամերային նվագախմբի հետ Կլիմենտի Կատենինի ղեկավարությամբ,
 Բարեգործական համերգներ Հայրենական պատերազմի վետերանների համար, կազմակերպված Ռուսաստանի Դաշնության Քննչական կոմիտեի կողմից,
 Ներկայացումներ Մոսկվայի ֆիլհարմոնիայի և Երաժշտության տան դահլիճներում,
 Ելույթներ «Մոսկվայի կոնսերվատորիայի մեծ դահլիճում» Մոսկվայի կոնսերվատորիայի Համերգային սիմֆոնիկ նվագախմբի կազմում, որտեղ հանդես է եկել որպես կլառնետի խմբի մենակատար՝ Դենիս Մացուևի, Նիկոլայ Լուգանսկու, Եկատերինա Մեչետինայի, Վադիմ Ռուդենկոյի, Պավել Ներսեսյանի, Միխայիլ Վոկրեսենսկու և մյուսների հետ միասին։

Սկավառակագրություն  
 «Eternity» դեբյուտային ալբոմ Բրամսի, Շումանի և Ռախմանինովի երաժշտությամբ (2019)
 «Hungarian fantasy No.1» սինգլ (2021)

Պարգևներ և մրցանակներ  
 «Ոսկե Շչելկունչիկ» և Երիտասարդ երաժիշտների Գրան պրի 13 «Շչելկունչիկ» միջազգային հեռուստատեսային մրցույթի հաղթող (2012),
 «Երաժշտական վերելք» միջազգային մրցույթի 1-ին մրցանակի դափնեկիր (2014),
 «Յու. Ն. Դոլժիկովի անվան Մոսկվայի երրորդ բաց մրցույթ-փառատոնի» 1-ին մրցանակի դափնեկիր (2014),
 Երիտասարդ տաղանդների «Կապույտ թռչուն» առաջին համառուսական բաց հեռուստատեսային մրցույթի դափնեկիր։ Նախագծի շրջանակներում Էրիկը ելույթներ է ունեցել նաև Ռուսաստանի ժողովրդական արտիստներ Դենիս Մացուևի և Յուրի Բաշմետի հետ (2015),
 Գրան պրի «Ռուսաստանի երաժշտական տաղանդները» առաջին համառուսաստանյան ինտերնետային մրցույթում (2015),
 Գրան պրի «Ռուսաստանի երիտասարդ տաղանդները» (2016),
 Երիտասարդ երաժիշտների I համառուսական «Համաստեղություն» մրցույթի դափնեկիր (2019),
 Էրիկը գրանցված է Հայաստանի զանգվածային լրատվության միջոցների, մշակույթի և արվեստի գործիչների միջազգային հանրագիտարանում,
 Ռուսաստանի Դաշնության կառավարության կրթաթոշակառու,
 Մոսկվայի Պյոտր Չայկովսկու անվան պետական կոնսերվատորիայի «Դաշնամուրային այլ մասնագիտությունների երկրորդ միջազգային մրցույթ»-ի 1-ին մրցանակի դափնեկիր՝ «Դաշնամուրի մենակատար» անվանակարգում։

Ծանոթագրություններ 

Հայ կլառնետահարներ
Հայ երաժիշտներ
Հայ դուդուկահարներ